Guam
Guam (Chamorro: Guåhån) isch di grösschti und sidlichsti Insle vum Mariane-Archipel im weschtpazifischen Ozean. Si isch e nitinkorporierts Territorium vu dr USA (Ussegebiät vu dr Veräinigte Staate). D Hauptschtadt isch Hagåtña, früehner Agana, bevölkerigsriichschti Siedlig allerdings isch Dededo.

Bekannt woorde isch d Insle dure dert befindlichi schtrategisch wichtigi amerikanischi Luftwaffestützpunkt Andersen Air Force Base. Au bekannt isch s schpektakuläri Usschtärbe vu fascht dr gsamte iihäimische Vogelwält dur vermuetlich während em Zwäite Wältchrieg bi Truppe- und Materialtransport as Neozooe iigschleppte Bruune Nachtbaumnattere (Boiga irregularis).

Geografii 

Guam ghört geografiisch zu dr Inselregion Mikronesie und bestoht us eneme flache, koralline Chalchplateau uf vulkanischem Undergrund (au gliichziitig d Quälle vum meischte Süesswasser) mit steil ufragende Küschteklippene und enere schmale Küschteäbeni im Noorde, enere flach gwällte Hügellandschaft in dr Inselmitti und Bärge im Side. D Insle ligt in enere ärdbebegfährdete Zone. I vergangene Johre händ Ärdbebe, wo iri Epizäntre nooch bi Guam gha händ, Schterchene vo 7,0 bis 8,2 uf dr Richterskala erreicht.

D Insle ligt 6298 km weschtlich vu Hawaii, 2058 km eschtlech vu dr Philippine (Insle Mindanao) und 2386 km sidlich vu Japan (Insle Honshū).

Guam isch ungfähr 48 km lang und 18,5 km breit. D Lengi vu dr Küschtelinie biträit 149 km. Dr hechsti Punkt vu dr Insle isch dr Mount Lamlam (406 m).

Weblingg 

 Offiziälli Website vu Guam
 Guam Allgmein (änglisch)
 Detaillierti, nit über de Geohack erreichbari Charte

Insle in Australie und Ozeanie
Insle (Pazifische Ozean)
Abhängigs Gebiet (Vereinigti Staate)